เอเอซีพี ออกประกันชำระครั้งเดียว 2 แบบรวด
เอเอซีพี&nbsp; ออกแบบประกันใหม่ มาย ซุปเปอร์ 10 และมาย ซุปเปอร์ 10 พลัส เป็นแบบประกันที่ชำระเบี้ยประกันครั้งเดียว
15 มี.ค. 2554

เอเอซีพี  ออกแบบประกันใหม่ มาย ซุปเปอร์ 10 และมาย ซุปเปอร์ 10 พลัส เป็นแบบประกันที่ชำระเบี้ยประกันครั้งเดียว 
น.ส.พัชรา ทวีชัยวัฒนะ รองกรรมการผู้จัดการใหญ่ฝ่ายบริหารการตลาดและสื่อสารองค์กร บริษัท อยุธยา อลิอันซ์ ซี.พี. ประกันชีวิต เปิดเผยว่า ปีนี้เป็นปีแห่งความภาคภูมิใจของบริษัทฯ ที่ได้ก้าวสู่ปีที่ 60 แห่งความสำเร็จที่ยิ่งใหญ่ บริษัทฯ ได้ทุ่มงบกว่า 60 ล้านบาท สำหรับกิจกรรมพิเศษทางการตลาดเพื่อคืนกำไร มอบความสุข ให้กับลูกค้าและคนไทยทุกคน ที่สำคัญในโอกาสนี้ บริษัทฯ ได้ออกผลิตภัณฑ์แบบพิเศษ ที่ให้ผลประโยชน์สุดคุ้มกับลูกค้าอย่างต่อเนื่อง ล่าสุดได้ออกแบบประกันใหม่ มาย ซุปเปอร์ 10 และมาย ซุปเปอร์ 10 พลัส เป็นแบบประกันที่ชำระเบี้ยประกันครั้งเดียว (Single Premium) จะได้ไม่เป็นภาระในการจ่ายเบี้ยประกันครั้งต่อไป ซึ่งเป็นแบบประกันที่ลูกค้าส่วนใหญ่ต้องการและบริษัทฯ ไม่ได้ออกขายสู่ตลาดมานานแล้ว เพราะสินค้าประเภทนี้ต้องรอจังหวะของตลาดด้วย แต่ด้วยโอกาสพิเศษในครั้งนี้ บริษัทตั้งใจที่จะมอบเรามองว่าผลิตภัณฑ์ตัวนี้เพื่อเป็นทางเลือกใหม่ที่ให้ผลตอบแทนที่ดีและแน่นอนทุกปี 
มาย ซุปเปอร์ 10 และมาย ซุปเปอร์ 10 พลัส ต่างกันที่ผลตอบแทนและจำนวนเงินเอาประกันภัยโดย มาย ซุปเปอร์ 10 ให้ผลตอบแทนเป็นเงินคืน 2.7% ของจำนวนเงินเอาประกันภัยปีที่ 1-9 และเงินครบกำหนดสัญญารวม 102.7% ของจำนวนเงินเอาประกันภัย และจำนวนเงินเอาประกันภัยขั้นต่ำ 500,000 บาท สูงสุด 999,999 บาท ส่วนมาย ซุปเปอร์ 10 พลัส ให้ผลตอบแทนเป็นเงินคืน 3% ของจำนวนเงินเอาประกันภัยปีที่ 1-9 และเงินครบกำหนดสัญญารวม 103% ของจำนวนเงินเอาประกันภัย และจำนวนเงินเอาประกันภัยขั้นต่ำ 1,000,000 บาท สูงสุด 20,000,000 บาท ทั้งนี้ แบบประกันทั้ง 2 แบบมีจุดเด่นอยู่ที่ เป็นผลิตภัณฑ์ประกันชีวิตประเภทชำระเบี้ยประกันครั้งเดียว เหมาะสำหรับลูกค้าที่ต้องการออมเงินที่มีผลตอบแทนแน่นอน ปลอดภาษี พร้อมๆ ไปกับการรับความคุ้มครองชีวิต 105% ของจำนวนเงินเอาประกันภัย นาน 10 ปี โดยไม่ต้องตรวจสุขภาพให้ยุ่งยาก และที่สำคัญสามารถใช้สิทธิลดหย่อนภาษีได้อีกด้วย
ตัวอย่าง ลูกค้าเพศชาย อายุ 35 ปี ซื้อ มาย ซุปเปอร์ 10 จำนวนเอาประกันภัย 500,000 บาท ชำระเบี้ยประกันภัยครั้งเดียวจำนวน 500,000 บาท จะได้รับเงินจ่ายคืนตามกรมธรรม์ประกันภัยรวมปีละ 13,500 บาท ตั้งแต่สิ้นปีกรมธรรม์ที่ 1-9 พร้อมรับเงินคืนเมื่อครบกำหนดสัญญารวม 513,500 บาท ดังนั้นรวมรับผลประโยชน์ทั้งสิ้น (13,500 x 9 = 121,500) + 513,500 = 635,000 บาท และรับความคุ้มครองชีวิต 105% ของจำนวนเงินเอาประกันภัยตลอดสัญญา 
ตัวอย่าง ลูกค้าเพศชายอายุ 35 ปี ซื้อ มาย ซุปเปอร์ 10 พลัส จำนวนเอาประกันภัย 1,000,000 บาท ชำระเบี้ยประกันภัยครั้งเดียวจำนวน 1,000,000 บาท จะได้รับเงินจ่ายคืนตามกรมธรรม์ประกันภัยรวมปีละ 30,000 บาท ตั้งแต่สิ้นปีกรมธรรม์ที่ 1-9 พร้อมรับเงินคืนเมื่อครบกำหนดสัญญารวม 1,030,000 บาท ดังนั้นรวมรับผลประโยชน์ทั้งสิ้น (30,000 x 9 = 270,000) + 1,030,000 = 1,300,000 บาท และรับความคุ้มครองชีวิต 105% ของจำนวนเงินเอาประกันภัยตลอดสัญญา 
น.ส.พัชรา กล่าวว่า มาย ซุปเปอร์ 10 และมาย ซุปเปอร์ 10 พลัส เป็นแบบประกันที่บริษัทฯ ตั้งใจออกแบบขึ้น เพื่อมอบผลตอบแทนสุดคุ้มให้กับลูกค้าในโอกาสพิเศษ ฉลองครบรอบ 60 ปี แห่งความไว้วางใจ เคียงข้างทุกจังหวะชีวิต โดยเฉพาะ นับเป็นสินค้าตัวที่สองต่อจาก มาย เซฟวิ่งส์ 10/6 (มีเงินปันผล) บริษัทฯ มั่นใจว่าแบบประกันใหม่นี้ จะได้รับความสนใจจากตัวแทนและลูกค้าอย่างท่วมท้นเช่นเคย โดยเปิดขายตั้งแต่วันนี้ ถึงวันที่ 29 เมษายน นี้ หรือเบี้ยประกันภัยรับรวมเต็มจำนวนตามที่บริษัทฯ กำหนดไว้ คือ 300 ล้านบาท เท่านั้น แล้วแต่เงื่อนไขใดจะเกิดขึ้นก่อน